TRAUMA AT KAWALAN IMPORMASYON PARA SA MGA NAGTATRABAHO SA PANGANGALAGA NG MATANDA Trauma, kawalan at dalamhati sa matatanda: Ano ang kailangan kong malaman? Maraming matatandang Australyano ang nakaranas ng trauma, dalamhati at kawalan sa kanilang buhay. Ang malaman kung paano naaapektuhan ng trauma ang mga tao ay tutulong upang maunawaan mo ang kanilang mga pangangailangan at pag-uugali. Pagkatapos, matutulungan mo sila na madamang sila ay ligtas at makakuha ng suportang kailangan nila. Karaniwang mga pangyayaring nakaka-trauma Ang mga matatanda ay maaaring maapektuhan ng mga pangyayari na nangyari noon sa kanilang buhay, o mas kamakailan lamang, halimbawa:
isang malubhang aksidente
isang sunog, baha, lindol pagiging isang refugee mula sa giyera o kaguluhang-sibil "May isang programa sa TV tungkol sa foster care at si James ay naging balisa at ninenerbiyos. Sinabi niya sa akin na nagpabalik daw ito ng masasamang alaala. Alam ko na nagkaroon siya ng di-mabuting kabataan pero namangha ako kung gaano pa rin ito umaapekto sa kanya." pagdanas ng malubhang karamdaman o biglaang pagkawala ng isang tao na malapit sa kanila sa panahon ng pandemyang COVID-19 pag-atakeng sekswal o pisikal pang-aabusong pandamdamin. Dalamhati at pagtanda Maraming tao ang nagpapalagay na ang dalamhati ay isang bagay na nangyayari makaraang mamatay ang isang tao na malapit sa kanila. Ang mga pangyayaring nakaka-trauma at ang maraming mga pagbabago na nangyayari sa pagtanda ay maaari ring humantong sa pagdama ng kawalan at dalamhati. Kabilang sa karaniwang mga kawalan na nararanasan ng matatanda ang: Pagsalalay sa tulong ng ibang tao. Maaaring madama ng ilang mga tao na nawala na ang kanilang pagiging independiyente at pati na rin ang kanilang dignidad. Ang di-mabuting kalusugan ay maaaring mangahulugan na ang isang tao ay hindi na makagagawa ng mga aktibidad na dati niyang ikinasiya, gaya ng pag-eehersisyo o pag-aalaga ng mga apo. Maaaring madama ng ilang mga tao na nawalan na sila ng layon sa buhay. Ang paglipat sa isang pasilidad ng aged care ay maaaring mangahulugan ng pagkawala ng mga karaniwang nakagawian, pagkawala ng pakikipag-ugnayan sa mga kaibigan o mga alagang hayop, at iyon ay maaaring humantong sa kalungkutan at dalamhati. Maaari itong humantong sa kalungkutan at dalamhati. Filipino
Pagkuha ng tulong para sa matatanda na naapektuhan ng trauma, kawalan at dalamhati Maging alerto sa mga palatandaan ng trauma, kawalan at dalamhati sa mga tao na iyong inaalagaan. Mga pagbabagong pisikal - Hindi nakakatulog nang mabuti, hindi kumakain, madalas na pananakit ng ulo, pagkasira ng sikmura Panlulumo - hindi gaanong interesado sa mga gawain, paggugol ng mas maraming oras na nag-iisa, naluluha Pakiramdam na tensiyonado at ninenerbiyos - hindi mapakali, nababahala, magagalitin Nahihirapang makaalala - nahihirapang ituon ang isipan at nalilimutan ang mga bagay-bagay Nahihirapang pamahalaan ang nararamdaman - biglaang mga pagsilakbo ng damdamin, pisikal o pasalitang agresyon Naaapektuhan ng mga alaala - matinding reaksyon kapag may nagpapaalala sa kanila ng kawalan o trauma, masasamang panaginip, tumatangging pag-usapan ang isang tao na nawala na sa kanilang buhay. Hindi pa huli para sa isang tao upang humingi ng tulong. Maaaring makatulong ang pagpapayo at gamot. Mahalagang makipag-usap ka sa isang tagapamahala, GP o doktor ng matatanda sa kawani kung napupuna mong ang tao na iyong inaalagaan ay dumaranas ng anuman sa mga problemang inilarawan sa itaas nang mahigit sa isa o dalawang linggo. "Si Molly ay nagiging mainisin at mahirap tulungan, at hindi ko maintindihan kung bakit. Naalala ko pagkatapos na natumba siya nang di-mabuti noong nakaraang buwan na tumakot sa kanya, at siya ay nababahala. Inabisuhan ko ang doktor na baka kailangan niyang makipag-usap sa isang tao tungkol dito." Tandaang pangalagaan ang iyong sarili Ang pangangalaga sa isang tao na may trauma ay maaaring umapekto sa iyo sa paglipas ng panahon. Kung mahirap ang isang araw para sa iyo, o ikaw ay nababahala sa isang karanasan sa isang tao na inaalagaan mo, makipag-usap sa isang pinagtitiwalaang kasamahan o superbisor. Mga makakatulong na mapagkukunan (resources) at mga sebisyo Australian Centre for Grief and Bereavement (Sentro sa Australya para sa Dalamahati at Pangungulila) Healing Foundation (Saligan ng Paglulunas) LGBTIQ+ Health Australia (Kalusugan ng mga LGBTIQ+ sa Australya) Alliance for Forgotten Australians (Alyansa para sa nalimutang Australyano) Care Leavers Australasia (Mga Taong Namalagi sa Pasilidad ng Pangangalaga Australasia) Para sa karagdagang mapagkukunan at impormasyon, bumisita sa